CELEX: 31996R2016
Language: el
Date: 1996-10-22 00:00:00
Title: Κανονισμός (ΕΚ) αριθ. 2016/96 της Επιτροπής της 22ας Οκτωβρίου 1996 για την αύξηση κοινοτικής δασμολογικής ποσόστωσης παγιωμένης στη Γενική Συμφωνία Δασμών και Εμπορίου για δημοσιογραφικό χαρτί που προέρχεται από τον Καναδά (1996)

Avis juridique important

|

31996R2016

Κανονισμός (ΕΚ) αριθ. 2016/96 της Επιτροπής της 22ας Οκτωβρίου 1996 για την αύξηση κοινοτικής δασμολογικής ποσόστωσης παγιωμένης στη Γενική Συμφωνία Δασμών και Εμπορίου για δημοσιογραφικό χαρτί που προέρχεται από τον Καναδά (1996)  

Επίσημη Εφημερίδα αριθ. L 270 της 23/10/1996 σ. 0001 - 0001

ΚΑΝΟΝΙΣΜΟΣ (ΕΚ) αριθ. 2016/96 ΤΗΣ ΕΠΙΤΡΟΠΗΣ της 22ας Οκτωβρίου 1996 για την αύξηση κοινοτικής δασμολογικής ποσόστωσης παγιωμένης στη Γενική Συμφωνία Δασμών και Εμπορίου για δημοσιογραφικό χαρτί που προέρχεται από τον Καναδά (1996)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1808/95 του Συμβουλίου, της 24ης Ιουλίου 1995, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, για ορισμένα γεωργικά, βιομηχανικά και αλιευτικά προϊόντα και για τον καθορισμό του μηχανισμού τροποποίησης ή προσαρμογής των εν λόγω ποσοστώσεων (1), όπως τροποποιήθηκε τελευταία από τον κανονισμό (ΕΚ) αριθ. 1444/96 της Επιτροπής (2), και ιδίως τα άρθρα 9 και 10,Εκτιμώντας:ότι η Κοινότητα έχει συνάψει συμφωνία η οποία προβλέπει, ιδίως, το άνοιγμα κοινοτικής δασμολογικής ποσόστωσης για δημοσιογραφικό χαρτί 650 000 τόνων, από τους οποίους 600 000, σύμφωνα με το άρθρο ΧΙΙΙ της Γενικής Συμφωνίας Δασμών και Εμπορίου, προορίζονται, μέχρι τις 30 Νοεμβρίου κάθε έτους, αποκλειστικά υπέρ των προϊόντων προέλευσης Καναδά 7 ότι η συμφωνία αυτή προβλέπει, επίσης την υποχρέωση αύξησης κατά 5 % του μέρους της ποσόστωσης που προορίζεται για τις εισαγωγές προέλευσης Καναδά στην περίπτωση εξάντλησης, πριν από τη λήξη ενός συγκεκριμένου έτους του εν λόγω μέρους 7ότι η κοινοτική δασμολογική ποσόστωση για δημοσιογραφικό χαρτί που προέρχεται από τον Καναδά έχει εξαντληθεί 7 ότι θα πρέπει, λοιπόν, να αυξηθεί κατά 30 000 τόνους η ποσότητα μέρους της ποσόστωσης που προορίζεται για τις εισαγωγές αυτές 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στον κανονισμό (ΕΚ) αριθ. 1808/95, όσον αφορά τον αριθμό σειράς 09.0015, η ποσοστωτική ποσότητα αυξάνει κατά 30 000 τόνους για το 1996.Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1996.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Οκτωβρίου 1996.Για την ΕπιτροπήMario MONTIΜέλος της Επιτροπής(1) ΕΕ αριθ. L 176 της 27. 7. 1995, σ. 1.(2) ΕΕ αριθ. L 186 της 25. 7. 1996, σ. 12.